**Guvernul României**

**Hotărâre**

**privind aprobarea Strategiei de informare, educare şi comunicare pentru sensibilizarea populaţiei şi informarea factorilor locali de decizie, a angajatorilor şi a angajaţilor cu privire la riscurile prezentate de radon**

În temeiul art. 108 din Constituţia României, republicată, al art.25 lit.e) din Ordonanţă de urgenţă nr. 57/2019 privind Codul administrativ, cu modifcările și completările ulterioare,

Guvernul României adoptă prezenta hotărâre.

**Articolul 1** (1) Se aprobă Strategia de informare, educare şi comunicare pentru sensibilizarea populaţiei şi informarea factorilor locali de decizie, a angajatorilor şi a angajaţilor cu privire la riscurile prezentate de radon, denumită în continuare Strategie, conform anexei care face parte integrantă din prezenta hotărâre.

(2) Implementarea Strategiei se realizează de către instituţiile implicate în realizarea acțiunilor prevăzute în Planul Național de Acțiune la Radon (PNAR), conform domeniilor de expertiză, aşa cum sunt menționate la art. 2 alin. (1) din cadrul Hotărârii Guvernului nr. 526 din 12 iulie 2018, pentru aprobarea Planului național de acțiune la radon.

(3) Strategia se actualizează periodic, în funcție de rezultatele implementării şi în concordanță cu actualizarea PNAR.

**Articolul 2** (1) Ministerul Sănătății, prin Institutul Național de Sănătate Publică (INSP), evaluează şi monitorizează implementarea Strategiei, prin intermediul indicatorilor definiți în cadrul acesteia, pe baza datelor furnizate de instituţiile menționate la art.1 alin. (2).

(2) Ministerul Sănătății, prin Institutul Național de Sănătate Publică, elaborează un raport anual cu rezultatele evaluării şi monitorizării, pe care îl transmite instituțiilor prevăzute la art.1 alin. (2).

**Articolul 3** Finanțarea necesară implementării Strategiei se va asigura de către instituţiile menţionate la art.1 alin. (2) în limita fondurilor alocate cu acestă destinație.

**PRIM-MINISTRU**

**ION - MARCEL CIOLACU**